钦定古今图书集成/理学汇编/学行典/第267卷 > 李士宁
## 钦定古今图书集成/理学汇编/学行典/第267卷 > 李士宁

按《四川总志》：“李士宁，蓬州人。”欧阳永叔诗：“蜀狂士宁
者，不邪亦不正。混世使人疑，诡谲非一行。平生不把
笔，对酒时高咏。初如不著意，语出多奇劲。倾财解人
难，去不道名姓。金钱买酒醉高楼，明月空床眠不醒。
一身四海即为家，独来万里聊乘兴。既不采药卖都
市，又不点石化黄金。进不干公侯，退不隐山林。与之”
游者，但爱其人，而莫见其术，安知其心？吾闻有道之
士，游心太虚，逍遥出入，尝与道俱，故能入火不爇，入
水不濡。尝闻其语，而未见其人也，岂斯人之徒与？不
然，言不纯师，行不纯德，而滑稽玩世，其东方朔之流
乎。